ഷമിയുടെയും ബുംറയുടെയും കാലം കഴിഞ്ഞാലും ഇന്ത്യക്ക് മികച്ച ബോളര്മാരുണ്ട്: ബ്രെറ്റ് ലീ ദുബായ്: മുഹമ്മദ് ഷമിയുടെയും ജസ്പ്രീത് ബുംറയുടെയും കാലം കഴിഞ്ഞാലും ഇന്ത്യന് ബോളിങ് നിരയെ നയിക്കാന് മികച്ച താരങ്ങളുണ്ടെന്ന് ഓസ്ട്രേലിയന് ഇതിഹാസം ബ്രെറ്റ് ലീ. അവരുടെ കാലശേഷം ബാറ്റണ് കൈമാറാന് കഴിയുന്ന വേഗതയുള്ള ഫാസ്റ്റ് ബോളര്മാര് ഇന്ത്യന് ടീമിന് ഉണ്ടെന്ന് ബ്രെറ്റ് ലീ പറഞ്ഞു. ഇന്ത്യന് ടീമിന്റെ സമീപകാല വിജയങ്ങളില് നിര്ണായകമായത് ഇന്ത്യയുടെ ബെഞ്ച് ശക്തിയാണെന്ന് മുന് ഓസ്ട്രേലിയന് ഫാസ്റ്റ് ബോളറായ ബ്രെറ്റ് ലീ പറഞ്ഞു. ഇന്ത്യന് ബോളിങ് നിരയെ കുറിച്ചു ഒരു വാക്ക് പറയാനാണെങ്കില് അത് അതിശയകരം എന്നതാണെന്നും ലീ കൂട്ടിച്ചേര്ത്തു. ഒരുപാട് പരിചയസമ്ബത്തുള്ള ബോളര്മാര് അവര്ക്കുണ്ട്, കുറെ നല്ല യുവ താരങ്ങളും വരുന്നുണ്ട്. അവര്ക്ക് ആവശ്യത്തിന് അവസരമുണ്ട്, അവര് വളരെ ആകാംക്ഷയിലാണ്, ആവേശത്തിലാണ്. ബുംറക്കും ഷമിക്കും ശേഷം ആ സ്ഥാനം ഏറ്റെടുക്കാന് അവര് തയ്യാറാണ്. ഈ ട്രെന്ഡ് അടുത്ത പത്തു പതിനഞ്ച് വര്ഷം വരെ, ചിലപ്പോള് 20 കൊല്ലം വരെ സഹായിച്ചേക്കും ലീ ഐസിസി വെബ്സൈറ്റിന് നല്കിയ അഭിമുഖത്തില് പറഞ്ഞു. പ്രഥമ ഐസിസി വേള്ഡ് ടെസ്റ്റ് ചാംപ്യന്ഷിപ് ഫൈനലില് എത്തിയ ശേഷം, ഇന്ത്യയുടെ 202123 വര്ഷത്തേക്കുള്ള ചാംപ്യന്ഷിപ് മത്സരങ്ങള്ക്ക് ഇംഗ്ലണ്ടില് ഓഗസ്റ്റ് നാലിന് ആരംഭിക്കുന്ന അഞ്ചു മത്സരങ്ങളുടെ പരമ്ബരയോടെ തുടക്കമാവുകയാണ്. നന്നായി കളിക്കാന് ഒരു ടീമിന് നിര്ണായകമാകുന്നത് ടീമിന്റെ ബെഞ്ച് ശക്തിയാണ്, ഓസ്ട്രേലിയയിലെ ഇന്ത്യയുടെ പ്രകടനം അതിന് ഉദാഹരണമാണ്. ലീ പറഞ്ഞു. ടീം എന്നാല് ഇനി 11 കളിക്കാര് മാത്രമല്ല, ഒരേ മികവുള്ള 16,17 കളിക്കാരുണ്ടാവുക, ആവശ്യമുള്ള സമയത്ത് ലോകോത്തര നിലവാരത്തില് കളിക്കുക എന്നതുമാണ് പ്രധാനം. അത് തന്നെയാണ് ഓസ്ട്രേലിയയില് വ്യത്യസമുണ്ടാക്കിയത്. ലീ കൂട്ടിച്ചേര്ത്തു. തെറ്റുകളില് നിന്നും ഞാന് പഠിച്ചു, പിന്നീട് അവസരങ്ങള് പ്രയോജനപ്പെടുത്തി: റിഷഭ് പന്ത്